കരാറായി ഇനി ഊര്ജിത സംഭരണം പാലക്കാട് നെല്ലുസംഭരണത്തിലെ പ്രതിസന്ധി നീങ്ങി. സിവില് സപ്ലൈസ് മന്ത്രിയുമായുള്ള ചര്ച്ചയില് ഉറപ്പുനല്കിയ വ്യവസ്ഥ ഉള്പ്പെടുത്തിയതോടെ സ്വകാര്യ മില്ലുടമകള് കരാര് ഒപ്പിട്ടുതുടങ്ങി. പാടം അനുവദിക്കുന്നതനുസരിച്ച് അടുത്ത ദിവസംമുതല് നെല്ലെടുക്കുമെന്ന് റൈസ് മില്ലേഴ്സ് അസോസിയേഷന് ഭാരവാഹികള് അറിയിച്ചു. കര്ഷകര്ക്ക് വണ്ടിയില് നെല്ല് കയറ്റാനുള്ള കൂലി, അരി വിതരണത്തിനുള്ള ചാക്ക് എന്നിവ സപ്ലൈകോ നല്കുക, രണ്ടു പ്രാവശ്യത്തെ പരിശോധനയ്ക്കുശേഷം മില്ലുടമകളില്നിന്ന് സംഭരിക്കുന്ന അരിക്ക് പിന്നീടുണ്ടാകുന്ന തര്ക്കങ്ങളില്നിന്ന് മില്ലുകാരെ ഒഴിവാക്കുക, വെള്ളപ്പൊക്കം, തീപിടിത്തം മുതലായ ദുരന്തങ്ങളുണ്ടായാല് ഉത്തരവാദിത്വം സപ്ലൈകോയും മില്ലുകാരും തുല്യമായി ഏറ്റെടുക്കുക എന്നീ വിഷയങ്ങള് ഉള്പ്പെടുത്തിയാണ് കരാര് പുതുക്കിയത്. 2018, 2019ലെ വെള്ളപ്പൊക്കത്തില് നെല്ല് നശിച്ച വിഷയം പിന്നീട് മുഖ്യമന്ത്രിയുമായി ചര്ച്ച ചെയ്ത് പരിഹരിക്കും. നിലവില് പത്തോളം ചെറുകിട മില്ലുകളാണ് നെല്ലെടുക്കുന്നത്. കേരള റൈസ് മില്ലേഴ്സ് അസോസിയേഷന് അംഗങ്ങളായ 49 മില്ലുകളാണ് കരാറില് തര്ക്കമുന്നയിച്ചത്. ഇവര്കൂടി ഒപ്പിടാന് തയ്യാറായി. ഇത്തവണ സെപ്തംബര് ഒന്നിനുതന്നെ സംഭരണം തുടങ്ങി. മില്ലുകാരുമായി കരാര് വയ്ക്കുന്നത് ഉള്പ്പെടെയുള്ള നടപടിയും സെപ്തംബറില് തുടങ്ങി. നെല്ലെടുത്ത് ഒരാഴ്ചയ്ക്കകം തുക ലഭ്യമാക്കുമെന്ന് സപ്ലൈകോ അറിയിച്ചു. ഇതിനായി ബാങ്കുകളുമായി കരാര് ഒപ്പിട്ടു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മില്ലുകാര് ഉടന് കരാറൊപ്പിടും കര്ഷക ഐക്യദാര്ഢ്യ കൂട്ടായ്മ അഞ്ചുലക്ഷംപേര് അണിനിരക്കും കൊലക്കേസ് പ്രതിയുടെ ഫോണ് വിളി റഷീദ് സൂപ്രണ്ടിന്റെ ഓര്ഡര്ലി